CO POPRAD

Ako je na tom slovenská architektúra?
2024-02-09 10:00 (Europe/Bratislava) | Kníhkupectvo Christiania, Námestie sv. Egídia 3004/108, Poprad, Slovenská republika
Pozývame vás na diskusiu k publikácii Správa o slovenskej architektúre. Zbierku kritických esejí
na tému súčasnej slovenskej architektúry, verejného priestoru a mestského plánovania prídu za
autorský kolektív predstaviť Monika Bočková a Maria Novotna .
V dialógu s architektom Matus Antolik hostky priblížia potrebu hlbšej reflexie nad
súčasným stavom architektúry, ktorá motivovala vydanie knihy. Zamerajú sa pritom na špecifiká
slovenskej architektonickej tvorby v rokoch 2020 až 2022, ale aj na pálčivé témy akými sú
výstavba v Demänovskej doline či plánovaný development na území bratislavského Lida.
Správa o slovenskej architektúre je kompilácia esejí, ktoré si všímajú širší spoločenský kontext
architektúry, skúmajú postavenie architektonického dedičstva či vzťah architektúry k prírodnému
prostrediu a reflektujú aj problematické témy, ako je architektúra a vojnový konflikt či politizácia
verejného priestoru. Správa pozostáva zo siedmich esejí:
● členovia Oddelenia architektúry Historického ústavu SAV v úvodnom texte zmapovali
uplynulé roky súčasnej slovenskej architektúry so zreteľom na širší spoločenský kontext,
čo ilustrujú fotografie architekta Petra Jurkoviča
● verejným stavbám z čias socializmu a ich osudu v neoliberálnom kapitalizme sa ďalej
venuje Henrieta Moravčíková
● problematiku turizmom poháňanej výstavby v Demänovskej doline približuje Mária
Novotná
● kontroverzií developovania na území lužného lesa v Bratislave sa venujú Ivana
Rumanová a Peter Szalay
● o vojnou zničenej ukrajinskej architektúre reportuje priamo z frontu Lina Degtyarova
● desaťročnú snahu o záchranu liečebného domu Machnáč popisuje Martin Zaiček
● témou pamäte a pamätníkov sa vo filozofickej eseji zaoberá Silvester Lavrík
Tešíme sa na vás! Podujatie vzniklo v spolupráci s Oddelenie architektúry a Slovart – vydavateľstvo najlepších kníh.

Občiansky protest Zastavme rozklad demokracie
2024-01-18 10:00 - 10:30 | Nám. sv. Egídia
Každý štvrtok o 18:00 pred OC Forum Poprad
Občiansky protest proti zrušeniu Špeciálnej prokuratúry a proti aktuálnym krokom vlády SR, ktoré smerujú k rozkladu právneho štátu a znefunkčneniu systému spravodlivosti na Slovensku.

Na plachetnici do Grónska v Poprade – Cestovateľský večer
2024-02-07 10:30 | Groteska art café, Štefánikova 99/72, Poprad, 058 01, Slovenská republika
Pozývame vás na cestovateľský večer v Groteske
Pavel Maria SMEJKAL – NA PLACHETNICI DO GRÓNSKA
streda 7.2. 2024 o 18:30 hod.
GROTESKA art café Poprad

Prezentácia výsledkov archeologického výskumu keltského hradiska v Jánovciach
2024-02-07 08:00 - 09:00 | Múzeum Spiša v Spišskej Novej Vsi, Letná 50, Spišská Nová Ves, 05201, Slovenská republika
V rámci cyklu Dvorné dialógy sa 91. pokračovanie uskutoční dňa 7. februára 2024 o 16.00 hodine v priestoroch Múzea Spiša v Spišskej Novej Vsi.
Hlavnou témou podujatia je prezentácia výsledkov archeologického výskumu keltského hradiska v Jánovciach (okr. Poprad) realizovaného v roku 2023, ako aj zhrnutie poznatkov z doterajších výskumov a prieskumov realizovaných Múzeom Spiša na danej lokalite. Prednášajúcou je vedúca výskumu, archeologička Mária Hudáková.
Projekt 3. etapa archeologického výskumu na vedecké a dokumentačné účely púchovského hradiska v Jánovciach (okr. Poprad) z verejných zdrojov podporil Fond na podporu umenia.

IBA NAŠE SLOVENSKÉ
2024-02-04 - 2024-02-20 | Poprad, sobotské námestie 1738/22, Poprad - Spišská Sotoba, 05801, Slovenská republika
Organizácia spojených národov pre vedu, vzdelanie a kultúru UNESCO
vyhlásila 21. február za Medzinárodný deň materinského jazyka
Podtatranské osvetové stredisko vyhlasuje písomnú facebookovú súťaž
o najkrajšie slovenské slovo.
Písať môžete slovenské slová, používané v našom slovenskom jazyku
alebo nárečí – dopísať význam slova
/ okrem vulgarizmov, prebratých slov z iných jazykov/
Vaše SLOVÁ píšte na FB stránku:
Podtatranské osvetové stredisko v Poprade
do 21. februára 2024
5 najkrajších, najoriginálnejších slovenských výrazov získa od Podtatranského osvetového strediska vecné ceny.
Mená víťazov a ich víťazné slová zverejníme po 22. februári na FB stránke, aj na našej webovej stránke.
Tešíme sa na Vaše SLOVÁ, zurčiace írečitou príchuťou voňavej slovenskej zemitosti a výnimočnosti

N. V. Gogoľ – Ženba – Divadlo Shanti Prievidza
2024-02-04 10:00 | Divadlo COMMEDIA, Sobotské námestie 28, Poprad, 05801, Slovenská republika
Priatelia, už o necelý mesiac sa začínajú naše, a najmä vaše obľúbené Divadelné fašiangy! Tešíme sa, že sa opäť spoločne stretneme v divadelnej sále v Spišskej Sobote a vychutnáme si 7 nedieľ plných kultúry a divadla. Opäť sa môžete tešiť na zaujímavých hostí z celého Slovenska, ale aj Česka či Maďarska!
Lístky si môžete už teraz rezervovať a zakúpiť u nášho principála na telefónnom čísle 0903 82 50 50, alebo v popradskom mestskom informačnom centre, Tel. č 052/16186.

Hudobný večer – DJ YAMBO
2024-02-03 13:00 - 18:00 | Barn Club, Francisciho 19, Poprad, 05801, Slovenská republika
DJ YAMBO – v BARN CLUBE
V sobotu 03.02.2024 vám príde zahrať a roztancovať Vás DJ YAMBO. Neváhajte a príďte sa poriadne zabaviť, skvelo najesť a vychutnať si vychladené pivečko alebo naše vynikajúce drinky!
Tešíme sa na Vás!
Rezervácie na t.č. 052 772 1200

Literárny večer v Beňovský bistro & Market s Mirizmou Kirkov
2024-02-02 10:00 - 12:00 | Beňovský bistro & market, Sobotské námestie 36, Spišská Sobota, Poprad, 058 01, Slovenská republika
Literárny večer v útulnom prostredí Beňovský bistro & market.
Táto jedinečná udalosť sa odohrá v piatok 2.2. 2024 o 18:00 hod. a večerom bude sprevádzať šarmantná Mirizmá Kirkov.
Našim hosťom večera bude výnimočná osobnosť – popradská autorka a výtvarníčka Leni Hončárová.
Okrem toho vás čaká exkluzívna degustácia vína od renomovaného vinárstva Skovajsa, ktoré doplní vaše zážitky a podčiarkne atmosféru tejto jedinečnej udalosti. 😊
Tento večer bude nezabudnuteľným zážitkom pre všetkých milovníkov literatúry, umenia a vína. Tešíme sa na vás! 🤗

Pubkvíz u Krakena vol. 6
2024-02-01 10:40 | U Krakena, Námestie svätého Egídia 10/23, Poprad, 05801, Slovenská republika
Rezervácia na Pubkvíz u Krakena vol. 6: Všeobecné Znalosti – je spustená 🎉
➡️ Ako sa zúčastniť:
Vytvorte tím (max. 6 členov) vstup 4eur/os
Rezervujte svoj tím pomocou správy na FB alebo IG
Pridajte sa k nám 1. februára o 18:40 v Kraken Pube.
🏆 Ceny pre víťazné tímy:
🥇 1. miesto: 30 eur. poukážka U Krakena
🥈 2. miesto: 20 eur. poukážka Angry Chef
🥉 3. miesto: Balíček od Do Pohára Poprad
Tešíme sa na vás a na spoločné strávenie nezabudnuteľného večera plného bliakotu, remeselného piva, výbuchov smiechu a samozrejme vedomostí!
Označte svojich priateľov, zdieľajte udalosť a pridajte sa k nám.

Na kávu s kariérovým poradcom 2024 Poprad
2024-02-01 09:30 - 11:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Na akú prácu sa hodím?
V čom som naozaj dobrá/dobrý?
Ako nájsť prácu, ktorá ma bude napĺňať?
Ak si kladiete tieto otázky, ak premýšľate o zmene povolania, využite možnosť poradiť sa o smerovaní Vášho pracovného života s profesionálnym kariérovým poradcom bezplatne! Trh práce je naklonený zamestnancom a tí si môžu vyberať, kde, za akých podmienok a za akú cenu budú pracovať. Kariérové poradenstvo Vám môže pomôcť v prípade, ak:
…nie ste spokojný vo Vašom súčasnom zamestnaní.
…premýšľate o zmene zamestnania alebo povolania.
…Vaša súčasná práca Vás nenapĺňa.
…chcete zistiť svoje silné stránky, zručnosti, talenty a prepojiť ich s možnosťami trhu práce.
…hľadáte si prácu a potrebujete sa zorientovať a nabrať sebavedomie.
…trápite sa s výberom vysokej školy, alebo kurzu.
Čo na Vás čaká?
Interaktívny zážitkový workshop, ktorý Vás môže v ďalšej kariére nasmerovať. Ako vyzerá kariérové poradenstvo? Kariérový poradca Vám pomocou rôznych aktivít a dotazníkov pomôže zistiť Vaše záujmy, silné stránky a zručnosti. Následne sa spolu s Vami snaží tieto požiadavky prepojiť s trhom práce tak, aby pomohol pri nájdení vhodného povolania práve pre Vašu situáciu. Šnúra aktivít “Na kávu s kariérovým poradcom“ je organizovaná v rámci týždňa kariéry.
Podujatím vás bude sprevádzať skúsená kariérová poradkyňa Zuzana Záhradníková.
Registrácia: https://forms.gle/ktkcP7pmiQRhWHLV8
Kontakt na organizátora: info@zuzanazahradnikova.sk

Čitateľský klub v Poprade
2024-01-31 10:00 - 11:00 | Espresso Bar, Sobotské námestie 14, Poprad - Spišská Sobota, Slovensko, 05801
V spolupráci s Espresso barom v Spišskej Sobote a Podtatranskou knižnicou sa stretávame na Čitateľskom klube, kde v príjemnej atmosfére debatujeme o knihe, ktorú si členovia klubu vybrali na predošlom stretnutí. Stretnutie býva vždy v poslednú stredu v mesiaci o 18:00 v Espresso bare v Spišskej Sobote. Budeme debatovať o knihe Modrosleposť od Kataríny Kucbelovej.

Slávnostná finisáž výstavy a inaugurácia knihy
2024-01-28 10:00 | Galéria Scherfelov dom, Scherfelova ulica 1360/36, Poprad, 05801, Slovenská republika
Milí priatelia,
srdečne vás pozývame do Scherfelovho domu dňa: 01. 02. 2024 (štvrtok) o 17:00 hod. na slávnostnú finisáž výstavy Pozdravy z Tatier a okolia – prvé pohľadnice do roku 1918 pri ktorej bude inaugurácia knihy s názvom Horskí vodcovia – bez potlesku a slávobrán s autorom Pavlom Svetoňom.
Je to jedinečná, posledná príležitosť uvidieť 434 historických pohľadníc, ale aj diskusia s autorom knihy o jej vzniku, o hľadaní prameňov a zdrojov. Že to bola sizyfovská práca preštudovať si množstvo jedinečných dokumentov a originálnych fotografií o histórii vodcovstva v našich Tatrách.
Pri tejto príležitosti bude možnosť zakúpiť si knihu za 30 €.
Tešíme sa na vás.

V. Havel – Audiencia – Divadlo RAMAGU
2024-01-28 10:00 | Divadlo COMMEDIA, Sobotské námestie 28, Poprad, 05801, Slovenská republika
Priatelia, sú tu naše, a najmä vaše obľúbené Divadelné fašiangy! Tešíme sa, že sa opäť spoločne stretneme v divadelnej sále v Spišskej Sobote a vychutnáme si 7 nedieľ plných kultúry a divadla. Opäť sa môžete tešiť na zaujímavých hostí z celého Slovenska, ale aj Česka či Maďarska!
Lístky si môžete už teraz rezervovať a zakúpiť u nášho principála na telefónnom čísle 0903 82 50 50, alebo v popradskom mestskom informačnom centre, Tel. č 052/16186.

Putovanie za históriou Štrbského Plesa
2024-01-28 02:00 - 04:00 | Stretnutie na peróne (zadný vchod stanice na Štrbskom Plese), Štrbské pleso, Vysoké Tatry, Slovenská republika
Putovanie za históriou Štrbského Plesa je náučná prechádzka z cyklu Putovanie za históriou regiónu Vysoké Tatry. Absolvujete dvojhodinové spoznávanie histórie, pamiatok a zaujímavostí najznámejších tatranských osád s odborným výkladom. Podujatie je bezplatné.

Retrokino Vysoké Tatry
2024-01-27 10:00 | Múzeum tatranskej kinematografie a fotografie, Starý Smokovec 36, Vysoké Tatry, 06201
Filmové premietanie. Z archívu múzea premietame krátke filmy o Tatrách z obdobia 50. – 70. rokov 20. storočia.

Putovanie za históriou Vyšných Hágov
2024-01-27 02:30 - 04:30 | Stretnutie na vlakovej stanici vo Vyšných Hágoch, Vyšné Hágy, Vysoké Tatry, Slovenská republika
Putovanie za históriou Vyšných Hágov je náučná prechádzka z cyklu Putovanie za históriou regiónu Vysoké Tatry. Absolvujete dvojhodinové spoznávanie histórie, pamiatok a zaujímavostí najznámejších tatranských osád s odborným výkladom. Podujatie je bezplatné.

Podtatranský MOSH!
2024-01-26 12:00 | ROCK Fabric, Podtatranská 149/7, Poprad, 05801, Slovenská republika
Mladá krv spoji sily s veteránmi! Dojdi si zamoshovať!
20:00 Wolnera – thrash dokrútený s hocičím, rifľové bundy a nášivky však nečakajte, 80te roky sú minulosť, Wolnera je prítomnosť! Mladí gádžovia z Vranova sú síce zelenáči, no ich debutový album je nominovaný v Rádiohlavách!
https://open.spotify.com/album/472HKJmoMQDNX21eDTzIft…
https://www.radiohlavy.sk/…/radiofm-spustilo-hlasovanie…
21:00 Black Light – nekompromisný thrash/death ktorý trhá krky a končatiny. Nie sú to žiadni zelenáči, v septembri oslávia 10. narodeniny! Košičania na konte majú už zopár albumov a všetky stoja za to!
https://open.spotify.com/artist/3pz6ml471ociD6xIdSCujf…
22:00 Obliterate – grindcore z Košíc, na scéne sú už 30 rokov, no vajcá im ešte neodpadli, stále režú jak páni! Nahrávok majú viac jak ty rokov, bež si ich vypočuť!
https://obliterate.bandcamp.com/

Tretí koniec palice (+ koncert Zabiť Františka)
2024-01-25 10:00 | Kino Tatran, Námestie sv. Egídia 43/86, Poprad, 05801, Slovenská republika
Dokumentárnu mozaiku tvoria štyri príbehy zo slovenských rómskych osád. Protagonisti nezapadajú ani do majoritnej spoločnosti, ani do vlastnej komunity. Dôvodom je sexuálna orientácia, náboženská viera alebo telesné postihnutie. Z vecnej observancie ich boja o dôstojný život je ale zrejmé, že nezatŕpli. Naopak v sebe deň čo deň nachádzajú silu a nádej na prekonávanie bežných prekážok a vystupovanie mimo škatule, do ktorých boli situovaní druhými ľuďmi aj svojím pôvodom. Od ostatných pritom nežiadajú viac než to, s čím sami nemajú problém – schopnosť chápať a prijímať svojich blížnych v ich inakosti.
Réžia: Jaroslav Vojtek • Scenár: Marek Leščák, Jaroslav Vojtek • Kamera: Ivo Miko • Strih: Radoslav Dubravský • Zvuk: Martin Dzurňák, Michal Džadoň
Rok výroby: 2023
Dátum svetovej premiéry: 18. január 2024

PaB QUIZ
2024-01-25 09:00 | PaB Kuszmannov bazár
Je to tu! Príďte po sviatkoch opäť roztočiť mozgové závity. 25. januára o 17:00 nás čaká obľúbený PaB QUIZ.
Svoje tímy prihlasujte prosím na telefónnom čísle +421 905 424 438
Kde? No predsa tam, kde majú najlepšie remeselné pivko

Sme zrnká v božej dlani
2024-01-25 08:00 - 09:00 | Podtatranská knižnica v Poprade, Podtatranská 1, Poprad
Srdečne Vás pozývame na prezentáciu autorského zborníka duchovnej poézie Ľudmily Hrehorčákovej – Sme zrnká v božej dlani.

WCK v Poprade: Mexiko
2024-01-24 11:00 | Groteska art café, Štefánikova 99/72, Poprad, 058 01, Slovenská republika
Päťtisícové aktívne sopky, pyramídy a ruiny predkolumbovských miest, nádherné historické koloniálne mestá, ale aj odľahlé indiánske dedinky. Horúce tropické pralesy, suché pláne s obrovskými kaktusmi, ale aj príjemne svieže náhorné plošiny s ihličnatými lesmi, či údolia porastené obrovskými plantážami agáve na výrobu tradičného mezcalu. Surferské mestečká aj ľudoprázdne pláže Pacifického pobrežia. Pulzujúce tržnice, skvelé jedlo a príjemní ľudia. To všetko nájdete v Mexiku, o ktorom bude reč na ďalšom pokračovaní Whiskyho cestovateľského kina.
Spevák kapely Slobodná Európa Whisky, sa po dlhých rokoch cestovania po odľahlých kútoch piatich kontinentov rozhodol vytiahnuť na svetlo sveta svoje mnohé zážitky a fotografie zo svojich výprav. Na svojich cestách Whisky navštívil viac ako 80 krajín, v ktorých sa zameriaval najmä na odľahlé oblasti s atraktívnymi prírodnými scenériami, zachovalými pôvodnými etnikami a kultúrami, bez turistického ruchu, ktoré často preskúmaval na motorke, či terénnom aute na ktorých prešiel po cestách – necestách stovky tisíc kilometrov. Za všetky oblasti, ktoré navštívil môžeme len tak námatkovo spomenúť napríklad Indiu (ktorú navštívil 17 krát..), Nepál, Severnú Kóreu, Venezuelu, Irán, Laos, Afganistan, Kolumbiu, Kamerun, Argentínu, Mexiko, Kanadu, Indonéziu, Gruzínsko, Nikaraguu, Vietnam, Izrael, Tadžikistan, USA, Peru, Austráliu, Čínu, Kirgizstan, Salvádor, Srí Lanku, Arménsko, Bolíviu, Kosovo, Uzbekistan, Brazíliu, Filipíny, Kambodžu, Kazachstan, Čile, Maroko, Ladakh, Podnestersko, Sikkim, Náhorný Karabach a mnohé ďalšie. Jeho dlhoročné skúsenosti filmového kameramana naznačujú profesionálnu úroveň fotografií…
Informácie o všetkých plánovaných premietaniach nájdete na wck.slobodnaeuropa.sk

Mě nezadusíš
2024-01-22 11:00 | Dom Kultúry, Štefánikova 99/72, Poprad, 05801, Slovenská republika
Najlepšia komédia o živote je tá, v ktorej nechýba štipka tragiky. Čo by ste poradili svojmu mladšiemu ja? A čím by vaša mladícka verzia mohla rozprúdiť krv vo vašich skôrnatených žilách? Osviežujúci divadelný zážitok v réžii Evy Holubovej rozoberie ilúzie, omyly i skúsenosti jednej ženy naprieč jej životnou púťou, a to, samozrejme, s patričnou dávkou humoru, nadhľadu a láskavosti. Zažite oslobodzujúci pocit, ktorý prináša zmena uhlu pohľadu. 🎭👩🧑‍🦳👵
V inscenácii sa stretávame s Terezou, lepšie povedané s jej tromi vekovými verziami, aby sme sa na veci pozreli z pohľadu mladice (Karolína Holubová), ženy v strednom veku (Tereza Gübelová) i očami zrelej ženy (Eva Holubová). Trojica sa spolu dohaduje o ilúziach a omyloch, ktoré si najmladšia neuvedomuje, prostredná neprizná a najstaršia veľkoryso chápe. Každá má iné skúsenosti a iný pohľad na vec. A v živote nie je jednoduché sa rozhodovať medzi citom a rozumom, tým skôr, keď vám do neho vstupujú osudoví muži.
Text pôvodnej divadelnej hry Michaely Gübelovej s názvom Druhý břeh zrežírovala Eva Holubová. O pohybovú spoluprácu sa postaral Martin Pacek, výpravu a svetelný dizajn pripravila Karolína Holubová, hudbu vytvoril Kryštof Marek a masky Jitka Mouchová. V úlohe osudových mužov sa predstavia Matěj Paprčiak a Petr Čtvrtníček.
————————————————–
🗓️ 22. 1. (pondelok)
🕖 Štart: 19:00 hod.
📍 Miesto: Dom Kultúry, Štefánikova 99/72, Poprad
🎫 Vstupenky: bit.ly/Me_nezadusis

Umelohmotné nebo
2024-01-22 11:00 | Kino Tatran, Námestie sv. Egídia 43/86, Poprad, 05801, Slovenská republika
UMELOHMOTNÉHO NEBO v Poprade!
O filme:
▪ Do roku 2123 vymizne úrodná pôda z povrchu Zeme. Flóra aj fauna vyhynú. Tesne pred úplnou katastrofou vedci vyvinú mimoriadne výživnú rastlinu, ktorá však dokáže rásť len v ľudskom tele.
▪ Obyvatelia Budapešti žijú odrezaní od zvyšku sveta, ktorý sa premenil na mŕtvu púšť. Obyvateľstvo je rozdelené na dve skupiny: tí, čo jedia, a tí z ktorých sa jedlo vypestuje. Každý obyvateľ mesta je implantovaný zárodkom stromu v deň, keď dovŕši päťdesiate narodeniny.
▪Stefan, dvadsaťosemročný psychológ verí, že takéto spoločenské zriadenie je jediná cesta, ako ľudstvo dokáže prežiť. Až do momentu, keď sa jeho mladá žena Nora nechá dobrovoľne implantovať. Stefan má len pár dní na to, aby Noru zachránil skôr, ako rastlina ovládne jej telo. Jediné miesto, kde ju môžu operovať, je mýtické laboratórium Granum vo vzdialených Vysokých Tatrách, na konci nebezpečnej cesty cez púšť.
▪ Film využíva unikátnu techniku Rotoscope, ktorá kombinuje prekreslenie živých hercov a 3D animáciu a je príkladom úspešnej spolupráce medzi animačnými štúdiami v Maďarsku a na Slovensku.
▪ TRAILER: https://cutt.ly/hwT8siPZ
▪ Tibor Bánóczki, Sarolta Szabó, 110 min., 12+

Zimný degustačný večer v Lahodnostiach
2024-01-21 09:00 - 13:00 | Lahodnosti, Sobotské Námestie 43, Poprad - Spišská Sobota, 05801, Slovenská republika
Príďte nás ochutnať, viac spoznať, získať nové informácie o nás a o tom, čo jeme a v Lahodnostiach kúzlime. Hlavný mág bude náš Dalibor Sobanský. Vidíme sa.
Rezervácie na čísle 0948 866 549 (do 17.1.).

Putovanie za históriou Starého Smokovca
2024-01-21 02:15 - 04:15 | Stretnutie pred Tatranskou informačnou kanceláriou, Budova HZS, Starý Smokovec 23, Vysoké Tatry, 06201, Slovenská republika
Putovanie za históriou Starého Smokovca je náučná prechádzka z cyklu Putovanie za históriou regiónu Vysoké Tatry. Absolvujete dvojhodinové spoznávanie histórie, pamiatok a zaujímavostí najznámejších tatranských osád s odborným výkladom. Podujatie je bezplatné. Ukončenie v Múzeu tatranskej kinematografie a fotografie, premietanie krátkeho retro filmu o Vysokých Tatrách.

NJORD
2024-01-20 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
(Kanada, 48 min, 2021, r. Caroline Cote, Vincent Colliard, Arnaud Bouquet)
Caroline a Vincent sa rozhodli, že sa ako prví na svete pokúsia o zimný prechod Špicbergov. Uprostred polárnej zimy sa vydajú na dvojmesačnú 1 100 km dlhú výpravu po mrazivej krajine, v ktorej sú ich hlavnými protivníkmi ľadové medvede, slabá viditeľnosť a poriadna zima.

NEMUDRUJ – Štrnásty kvíz vo Felke
2024-01-20 10:30 - 14:00 | FELKA café & brew bar, Na letisko 2089/19, Poprad - Veľká, 05801, Slovenská republika
Veľkosť tímu: 2 – 5 osôb
Vstupenka obsahuje bezodné pukance počas celého večera.
Čaká na vás sedem kôl, ďalšie mini kolá o body navyše, chipsy, chrumky, súťaž o fľašu prosecca a tiež výzva kvízmajstra! Súťažíte taktiež o putovný pohár!
Do košíka vložte taký počet kusov, koľko členov bude mať váš tím! Do poznámky uveďte názov tímu.
Harmonogram: kvíz sa uskutoční v sobotu, 20. januára 2024. Začíname o 18:30 a koniec je naplánovaný do 22:00. Vstup od 18:15.
Ceny:
1. miesto: 30€ voucher
2. miesto: 20€ voucher
3. miesto: 10€ voucher
Maximálna kapacita: 30 osôb

Putovanie za históriou Nového Smokovca
2024-01-20 02:15 - 04:15 | Stretnutie pred Bielym evanjelickým kostolom, Nový Smokovec, Vysoké Tatry, Slovenská republika
Putovanie za históriou Nového Smokovca je náučná prechádzka z cyklu Putovanie za históriou regiónu Vysoké Tatry. Absolvujete dvojhodinové spoznávanie histórie, pamiatok a zaujímavostí najznámejších tatranských osád s odborným výkladom. Podujatie je bezplatné.
Putovanie začína prehliadkou interiéru evanjelického kostola rodinnej hrobky Szontághovcov s miestnym farárom pánom Pavlom Kušnírom. Prehliadka končí prechádzkou v exteriéry osady.
